Kristine Edner Wæhler

Kristine Edner Wæhler (født 1976) er en norsk tidligere fotballspiller. Hun var med på å starte Røas kvinnefotballag sammen med faren Ole Bjørn Edner. Hun er den spilleren som har spilt lengst for Røa. Allerede i 1984 begynte hun, faren og noen andre jenter å spille fotball, den gangen ikke i regi av Røa IL. Allerede da ble lagets varemerker etablert; mye trivsel og mye trening. Kristine Edner markerte seg tidlig som svært dyktig, og var fast med på laget. I 1994 ble hun kåret til banens beste da Røa vant cupgull.Landslagsspillere kvinner Norway Cups hjemmeside, hentet 24. januar 2011. På slutten av 90-tallet spilte Wæhler for USF Tampa Bulls i USA under et studieopphold, og hun markerte seg svært positivt der.Varsity Club Picture of the Day 17. november 2009, hentet 24. november 2011 Det er bare langtidig klubbvenninne Siri Nordby som har scoret flere mål og hatt flere tilrettelegginger enn Wæhler.USF Women's Soccer Records- Career Individual Records  28. juli 2009

Da Wæhler kom tilbake fra USA-opphold, tok hun fort over kapteinsbindet. Hun var i så måte en vesentlig del av oppbyggingen av Røa som storlag, enda hun manglet en bit av Røas ferd mot Toppserien. Wæhler markerte seg som en dyktig spiller, og oppnådde landslagstrener Åge Steens interesse. Det snudde fort for Wæhler; i 2004 var hun en viktig grunn til at Røa vant serien og kom tilbake til Ullevål, denne gangen som seniorer.Tilbake på Ullevaal ti år etter – Aftenposten I mars 2005 måtte hun imidlertid ta en pause på grunn av mange skader.Sesongen i fare for Kristine Edner Østlandets Blad, 1. mars 2005, hentet 24. november 2011 Disse skadene satte også en stopp for landslagskarrieren. Wæhler spilte tilsammen 24 kamper på landslaget, men landslagskarrieren ble stoppet av gjentatte skader.Drømmer om gullreprise – akersposten.no 

Wæhler har alltid vært svært sentral for Røa, og hun har scoret mål i samtlige år i Toppserien, med unntak av 2007-sesongen, da hun ikke spilte på grunn av graviditet.Edner mister hele sesongen Hennes beste sesong i så måte var 2006-sesongen, der hun scoret 14 mål. Wæhler kom sterkt tilbake i 2008-sesongen, og spilte en viktig rolle i Røas triumfferd mot dobbeltseier den sesongen. Hun spilte også de fleste kampene i 2009, inkludert cupfinalen.

Wæhlers styrke ligger delvis i hennes lange innkast, delvis i hennes hodespill. Wæhlers innkast når som oftest inn til målgården, og slik er et av hennes innkast nesten jevngodt med en corner. I tillegg er Wæhler blant Toppseriens høyeste spillere, og også en dyktig hodespiller. Hun er også en dyktig tilrettelegger.

Kristine Edner giftet seg med fotballspilleren Thomas Wæhler sommeren 2008. I 2010 ble hun for andre gang gravid, og tok midlertidig pause fra fotball.Tre Røa-spillere venter barn NRK I 2012 spilte hun én kamp for Røa.Spillerstatistikk 2012  - dynamitegirls.no Wæhlers rolle for Røas toppserielag kan neppe overdrives, verken fotballfaglig eller sosialt.Hall of Fame: Kristine Edner Wæhler  - dynamitegirls.no

 Meritter 
Med Røa:
 Seriemester 2004, 2007, 2008 og 2009
 Cupgull 2004, 2006, 2008 og 2009

 Referanser 

 Eksterne lenker 

 Altomfotballs profil på Kristine Edner Wæhler

Kategori:Norske fotballspillere
Kategori:Fotballspillere for Røa Dynamite Girls
Kategori:Fødsler i 1976
Kategori:Norske damelandslagsspillere i fotball
Kategori:Spillere i VM i fotball for kvinner 2003